Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -0. …
15 ม.ค. 2562

Tactical Move
เดินเกมกลยุทธ์บ่าย
SET Index ปรับลดลง -0.15 จุด (-0.01%) ปิดภาคเช้าที่ 1,582.42 จุด ด้วยมูลค่าการซื้อขาย 17,350.56 ล้านบาท
Most Positive Impact: CPN (+0.88 จุด), ADVANC (+0.87 จุด), BJC (+0.29 จุด)
Most Negative Impact: AOT (-1.05 จุด), PTT (-0.7 จุด), BBL (-0.56 จุด)
แนวโน้มตลาดบ่าย
ตลาดหุ้นเอเชียแปซิฟิควันนี้สดใส เช่น ฮ่องกง(+1.55%) สิงคโปร์(+1.38%) ญี่ปุ่น(+0.92%) จีน(+0.88%) อินเดีย(+0.85%) อินโดนีเซีย(+0.25%) เป็นต้น
ประเด็นต่างประเทศที่จะกระทบตลาด ได้แก่ ตลาดหุ้นสหรัฐเริ่มทยอยประกาศผลประกอบการระวังแรงกดดันจากการขายหุ้นที่ผลประกอบการต่ำกว่าคาดซึ่งส่วนมากตัวเลขคาดการณ์ QoQ โตลดลง ส่วน Government shutdown ยังคงยืดเยื้อ และต้องติดตามการลงมติ Brexit ช่วงเช้ามืดวันพรุ่งนี้ตามเวลาของไทย
กลุ่มที่กดดัน SET Index ในวันนี้ได้แก่ กลุ่มพลังงาน(-1.23 จุด) กลุ่มขนส่ง(-0.98 จุด) ธนาคาร(-0.33 จุด) และกลุ่มการเงิน(-0.31 จุด) ในขณะที่กลุ่มที่ช่วยผลักดันดัชนีในวันนี้ได้แก่กลุ่มอสังหาฯ(+1.07 จุด) และกลุ่มสื่อสาร(+1.01 จุด)
SET Index แกว่งตัวผันผวนในกรอบแคบ โดยภาคบ่ายแรงกดดันจากกลุ่มพลังงานจะยังคงอยู่หลังจากที่ราคาน้ำมันดิบโลกปรับตัวลง ส่วนกลุ่มขนส่งได้ถูกแรงกดดันจาก AOT หลังจากที่ราคาปรับขึ้นมาต่อเนื่อง มองว่าเป็นการพักฐานเพื่อไปต่อ หาก SET Index ลงมาที่ระดับ 1,575 เป็นโอกาสในการสะสมเพิ่ม สำหรับการเก็งกำไรหุ้นในกลุ่มธนาคารและการเงิน เลือก BBL เด่นสุดเนื่องจากสินเชื่อภาคธุรกิจน่าจะเติบโตดีในไตรมาสที่ผ่านมา (BBL จะประกาศงบ 18 ม.ค.นี้)
ประเด็นน่าติดตาม คืนนี้ติดตามดัชนีราคาผู้ผลิต(PPI) ของสหรัฐ ประจำเดือน ธ.ค. โดยตลาดคาดการณ์ที่ -0.1% MoM ต่อมาวันพุธติดตามตัวเลขสต็อคน้ำมันดิบของสหรัฐประจำสัปดาห์ โดยตลาดคาดว่าน่าจะลดลง 1.5 ล้านบาร์เรล(มีการปรับประมาณการ)
หุ้นแนะนำ AOT CPALL BBL
Analyst